Choe Taesok

CHOE Taesok - ankaŭ latinliterigata CHOI Dae Suk (, , en Esperanto kutime nomata per la korea kutima vortordo Ĉoj Tesok, en kiu Ĉoj estas la familia nomo, kromnomo Ŝtonego), naskiĝis lunkalendare la 16-an de februaro 1962 en Gjongbuk, Koreio - estas korea esperantisto, ĵurnalisto, ĉiĉerono, korealingva lektoro de la Vilna universitato, eklezia Espertanto-tradukisto de ŭonbulismo, prizorganto de ĝia oficiala esperantlingva retejo, korespondanto de pluraj koreaj televidoj kaj radioj kaj de koreaj gazetoj. Li esperantistiĝis en 1981 kaj ekde la mezo de la 1990-aj jaroj loĝas en Vilno, Litovio. 

Magistro pri publika administrado ĉe la universitato Dankuk en Seulo (1986).

Magistro pri esperantologio ĉe la universitato ELTE en Budapeŝto (1997): Aljuĝita por Stipendio Ivo Lapenna en 1999.

Korespondanto de la sudkorea ŝtata televido KBS (한국방송공사; Hanguk Bangsong Gongsa, 2001-nun) kaj de la semajngazeto Donga (2001-nun). Korespondanto de Korea Telecom Hitel (1998-2001) kaj de la korea televido YTN (Yonhap Televidaj Novaĵoj). Blogisto de http://blog.chojus.com .

Prezidanto de Korea Esperanto-Junularo (1989-1990). Komitatano A de TEJO (1989-1990). Prezidanto de Esperantista Asocio de Ŭonbulismo (1985-1993). Redaktoro de la revuo La Espero el Koreio (1987-1994). Vojaĝinto dumtrijara en Eŭropo per Esperanto (1990-1993). Redaktoro de KEA-organo La Lanterno Azia (1995-1996). Ĝenerala sekretario de Korea Esperanto-Asocio (1993-1996). Trifoje LKK-ano: la 79-a UK en Seulo en 1994, la 90-a UK en Vilno en 2005 kaj la 102-a UK en 2017. Retejestro de Litova Esperanto-Asocio.

 Agado 

 Redaktis 
 "Zamenhof Malpravis en Kvieta Mateno" (1995)
 "Verkoj de Elpin" (2004)
 "LEE Chong-Yeong, gvidanto nia" (2009)
 "Uyang HAN Moo-hyup" (2015)
 "Meandro" (2004) - la ĉiutaga gazeto de BET en Litovio
 "La Vilna Sonorilo" (2005) - la ĉiutaga gazeto de la UK en Vilno
 "Sagisto" (2007) - la ĉiutaga gazeto de BET en Litovio
 "Fera Lupo" (2008) - la ĉiutaga gazeto de TEĴA en Litovio
 "La Verda Kandellumo" (2017) - la ĉiutaga gazeto de la UK en Seulo
 "Lumturo" (2023) - la ĉiutaga gazeto de BET en Litovio

 Tradukis 
eta|
 "Vastas la Mondo, Multas Laboro" (1998)
 "La Sankta Instruo de Ŭonbulismo" (1998)
 "La Ĝongsana Instruo" (2000)
 "Kompleksia Medicino kaj Saama Akupunkturo" (2003)
 "La Himnaro de Ŭonbulismo" (2006)
 "La Ritaro de Ŭonbulismo" (2016)
 "La Historio de Ŭonbulismo" (2016)
 "La Esenca Skribaro de la Budho kaj Patriarko" (2016) - interalie, La Diamanta Sutro, La Kora Sutro
 "Komentario pri la Metodo de Sidmedito en la Fundamenta Instruo" (2017)
 "La Desana Instruo" (2019)
 "Korea Kantaro en Esperanto" (2022) - 122 koreaj kantoj + 18 diverslandaj kantoj
 "La Diskurso pri Legomradiko" 菜根譚 (2022-2025) en Esperanto kaj en la korea
 Venas la knabo de Han Kang, korea nobelpremiito (2025)
 Pli ol 160 koreaj poemoj
 Pli ol 30 koreaj rakontoj

 Verkis 
eta|
"Litovio, la Centro de Eŭropo" (2011, en la korea)

 Premiiĝis 
 Stipendio "Ivo Lapenna" 1999
 3a poezia premio de la Belartaj Konkursoj de UEA 2021
 Honora mencio en la poezio de la Belartaj Konkursoj de UEA 2025 

 Eksteraj ligiloj 
 Retejo de CHOE Taesok  (en Esperanto)
 Blogo de CHOE Taesok en la korea 
 Blogo de CHOE Taesok en la angla kaj en Esperanto

Kategorio:Koreaj esperantistoj